Diari Oficial de la Generalitat Valenciana


Sumari del DOGV 5618, del 15-10-2007 (2007/12475)

Assumpte civil 282/2006. Notificació d'interlocutòria a Issam El Arabi.
-----------------------------------------------------------------------

### Dades del document

Número de DOGV
:   5618

Data del DOGV
:   15-10-2007

Secció del DOGV
:   IV. ADMINISTRACIÓ DE JUSTÍCIA

Número del document
:   2007/12763


Data del document
:   16-09-2007

Organisme emissor
:   Jutjat de Primera Instància Número 2 d'Alzira

Tipus de document
:   Edicte

Descriptors 

:   * sistema judicial

Assumpte civil 282/2006. Notificació d'interlocutòria a Issam El Arabi. [2007/12053]  
María del Carmen Ramis Alario, secretària del Jutjat de Primera Instància número 2, certifique que en les actuacions referides s'ha dictat la següent resolució:  
En el judici referit s'ha dictat la resolució que, copiada en la part necessària, diu:  
Procediment: judici execució hipotecària 000282/2006-00.  
Demandant: Caja de Ahorros del Mediterráneo.  
Procurador: Oliver Ferrandis, Carmina.  
Demandat: Issam El Arabi.  
«Interlocutòria número 336  
Jutge que la dicta: José Luis Fenellos Puigcerver.  
Lloc: Alzira.  
Data: 31 de juliol de 2007.  
Antecedents de fet:  
Primer. La procuradora Carmina Oliver Ferrandis, actuant en nom i representació de Caja de Ahorros del Mediterráneo, va formular una demanda d'execució contra Issam El Arabi, on s'exposava: que per l'escriptura pública atorgada davant del notari de València Lorenzo Valero Rubio amb data 24 de juny de 2005 i número de protocol 2023, el seu representat i el deutor esmentat concertaren un contracte en què el deute es garantia mitjançant una garantia hipotecària de les finques següents:  
A) Urbana 26, habitatge en tercera planta alta, amb accés per la plaça de la Sagrada Família, corresponent la porta assenyalada amb el número 6, sítia a la part dreta de l'edifici tipus B2, amb una superfície construïda de cent onze metres huitanta-cinc decímetres quadrats, i útil de noranta metres cinquanta-un decímetres, distribuïda en diverses habitacions i serveis, amb terrassa a la façana de cinc metres setanta-sis decímetres quadrats. Límits: enfront, volada del carrer on està situada; dreta general de l'immoble; esquerra, mirant la façana, habitatge porta cinc buit de l'escala i caixa d'ascensors; i al fons, volada sobre el pati interior que separa els dos cossos d'edificació.  
Quota de participació 2,6593%. Inscrita la hipoteca al Registre de la Propietat d'Alzira al tom 2248, llibre 885 d'Alzira, foli 211, finca número 36894, inscripció 15.  
B) Urbana u 6. Plaça d'aparcament en planta de soterrani assenyalada amb el número sis. Té una superfície construïda, amb inclusió de la part proporcional de zones d'accés, pas i maniobra, de vint-i-set metres cinquanta-cinc decímetres quadrats. Límits: nord el de l'immoble; sud, zona de pas i maniobra; est, plaça cinc; oest, plaça set. Quota de participació 0,655%. Inscrita la hipoteca al Registre de la Propietat d'Alzira al tom 1659, llibre 568 d'Alzira, foli 219, finca 38666, inscripció 18a.  
C) Urbana u 7, plaça d'aparcament en planta soterrani, assenyalada amb el número set. Té una superfície construïda, amb una inclusió de la part proporcional de zones d'accés, pas i maniobra de vint-i-set metres cinquanta-cinc decímetres quadrats. Límits: nord i oest el de l'immoble; sud, zona de pas i maniobra; i est, plaça sis. Quota de participació 0,655%. Inscrita la hipoteca al Registre de la Propietat d'Alzira al tom 1659, llibre 568 d'Alzira, foli 153 finca número 38338, inscripció 12a.  
Segon. S'adjuntava a la demanda primera còpia de l'escriptura a què s'ha fet referència, acta mercantil de tancament de compte i certificat del saldo de l'entitat Caja de Ahorros del Mediterráneo; en l'escriptura esmentada s'assenyalava com a domicili als efectes de notificacions i requeriments el de platja de Sant Joan d'Alacant, avinguda d'Holanda, número 15, portal C, 10-dreta, i es fixava com a preu de les finques hipotecades als efectes de subhasta, el de cent huitanta-huit mil cent onze euros i trenta-sis cèntims (188.111,36 €) per a la primera finca; díhuit mil tres-cents setanta-sis euros i huitanta-dos cèntims (18.376,82 €) per a la segona finca; i díhuit mil tres-cents setanta-sis euros i huitanta-dos cèntims (18.376,82 €) per a la tercera finca.  
Tercer. Mitjançant la interlocutòria de data 16 de juny de 2006 es va despatxar l'execució contra el demandat esmentat per les següents quantitats: cent quaranta-set mil cent nou euros i trenta cèntims (147.109,30 €) de principal i quaranta-quatre mil cent trenta-dos euros i setanta-nou cèntims (44.132,79 €) pressupostats per a interessos i costes; es va notificar esta resolució a l'executat per edictes atés que no se'l va localitzar al domicili indicat ni en cap altre, amb una còpia de la demanda i requerint-lo en l'acte perquè fera efectives les responsabilitats reclamades, adjuntant-hi el certificat registral a què es refereix l'article 656 de la Llei 1/2000, d'Enjudiciament Civil, on s'indicava que la hipoteca a favor de l'executant estava subsistent i sense cancel·lar, i on consta, així mateix, que s'han realitzat les notificacions a què es refereix el número 2n de l'article 132 de la Llei Hipotecària i 689 de la LECn.  
Quart. A instància de la part executant es van traure els béns embargats a pública subhasta, i es van anunciar mitjançant edictes que es van fixar al lloc públic de costum d'este Jutjat, fent constar la situació possessora dels béns, així com que el certificat registral estava exposat a la secretaria; s'hi entenia que tots els licitadors acceptaven com a suficient la titulació existent i que las càrregues o gravàmens anteriors al crèdit de l'actor continuarien subsistents, i que quedarien subrogats en la responsabilitat derivada d'aquells si la rematada s'adjudicara a favor seu.  
Cinqué. Amb data 11 de juliol de 2007 s'efectuà la subhasta dels béns esmentats, que no va tenir efecte per falta de licitadors.  
Sisé. L'executant, dins del termini que estableix l'article 671 de la Llei 1/2000, d'Enjudiciament Civil, ha sol·licitat l'adjudicació dels béns subhastats, pel 50% del valor de taxació dels béns que es correspon amb la quantitat de cent dotze mil quatre-cents trenta-dos euros i cinquanta cèntims (112.432,50 €).  
Seté. El preu objecte de la subhasta no supera el principal degut.  
Part dispositiva  
1. S'adjudiquen les finques A) 36311, B) 38910 i C) 38140, la descripció registral de les quals consta en el primer antecedent de fet d'esta resolució, a favor de l'executant Caja de Ahorros del Mediterráneo, amb domicili a Alacant, carrer de Sant Ferran, número 40, amb CIF 950638772.  
2. Faciliteu a l'adjudicatari una testimoniança de la present resolució perquè li valga de títol i per a liquidar l'impost de transmissions patrimonials i actes jurídics documentats.  
3. No hi ha sobrant en el present procediment atés que el preu obtingut no ha arribat al degut per principal.  
4. Expediu un manament al registrador de la propietat d'Alzira, a fi que cancel·le la hipoteca que provocà el present procediment respecte de cada una de las finques registrals, així com de totes les càrregues posteriors inscrites a la hipoteca esmentada.  
Ho acorda i firma el jutge. En done fe  
El jutge. La secretària»  
Atés que es desconeix l'actual domicili o residència de la part demandada, mitjançant la provisió del dia de hui, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat publicar el present edicte al tauler d'anuncis del Jutjat i si pertoca en el Diari Oficial de la Comunitat Valenciana, per a dur a terme la diligència de notificació a la part demandada.  
Alzira, 16 de setembre de 2007.- La secretària judicial: María del Carmen Ramis Alario.